SUPER IVANA

Bila jednom jedna djevojčica koja se zvala Ivana. Živjela je u malom dalmatinskom mjestu. Imala je 12 godina i išla je u šesti razred. Imala je mnogo prijatelja i prijateljica. S njima se svaki dan družila. Najviše su voljeli ljeta, jer su se tada mogli kupati i skakati s mula, to im je bilo najdraže. Ivana je doživjela dosta toga. Uvijek je imala osjećaj da je ona izabrana i da je ona pravi superheroj u duši. Nitko joj nije vjerovao, osim njene najbolje prijateljice Sonje. Sonja je Ivani uvijek bila podrška u svemu i uvijek je vjerovala u nju. Ivana i Sonja su uvijek bile tu jedna za drugu. Jednog dana Sonja je cijeloj školi rekla sve Ivanine tajne. Ivana je bila osramoćena i nije više htjela ni vidjeti ni čuti za Sonju. Ivani je to bio najgori razdoblje života. Jedva je dočekala da i školska godina završi da se bar može kupati.

Tako je došlo ljeto. Ivana je završila šesti razred sa 5.00. Nije imala više prijatelja pa joj je učenje postala nova zanimacija. Ivana je prije bila jako društvena, ali sad je postala povučena. Njeni roditelji iznajmljuju apartmane, pa je Ivana preko ljeta upoznala nove prijatelje. Bila je sretna jer nije više bila sama. Sad je imala nove prijatelje s kojima se družila. S njima se također kupala. Oni su joj bili pravi prijatelji. Tako je ona jednog dana skakala sa svojima novim prijateljima s mula. Odjednom se naoblačilo i počela je padati kiša, ali to je za njih bilo normalno pa su se nastavili kupati, no nisu znali što ih slijedi. Skakali su oni tako jedan po jedan i došao je red na Ivanu. Ivana je skočila, a sekunde poslije njenog skoka udarila je munja. Svi njeni prijatelji ostali su u čudu. Ivane nije bilo već par minuta, ali je odjedanput iskočila iz vode i poletjela u zrak. Svi su je gledali u čudu, ali ona je samo pozdravila ljude i odletjela vičući da mora spasiti svijet.

Mia Mihaljević, 6. razred